Beaudelaine Pierre

Beaudelaine Pierre se yon ekriven jounalis ki travay nan domèn kominikasyon sosyal, relasyon fanm ak gason, ak pwoblèm lang. Li travay sitou omwayen piblikasyon, konferans ak envitasyon nan medya.
 Biyografi 
Beaudelaine Pierre fèt nan lane 1977 nan Sen Michel De Latalay, nan depatman latibonit.

Nan lane 1986, apre mouvman politik pou ranvèse gouvènman Jean-Claude Duvalier a, Beaudelaine Pierre rantre Pòtoprens ak fanmi li, kote li fin etid klasik li. Apre li fin fè filozofi, Beaudelaine rantre nan Fakilte Syans Moun yo(Inivèsite Leta Dayiti), kote li kouwone etid li nan disiplis Kominikasyon Sosyal avèk yon memwa li redije an kreyol. Nan memwa sa a , Beaudelaine Pierre poze pwoblèm rapo ki genyen nan jan yo itilize lang kreyol ak lang franse an Ayiti. Se te yon travay ki ranpote anpil siksè e ki louvri chemen pou anpil lot etidyan nan Inivesite Leta Dayiti chwazi fè travay rechèch yo nan lang yo pito.

 Zèv li yo 
Men titi kèk piblikasyon ak travay Beaudelaine Pierre :

 2002 : Kominikasyon ak Konstriksyon Idantite: Rapo Kreyol Franse ki genyen nan itilizasyon lang nan lekol an Ayiti : Esè
 2002 : Testaman : Woman
 2004 : Le metier de mon père : Nouvèl
 2005 : Ratures aux Quotidiens : Nouvèl li ekri avèk Gaspard Dorelien

 Referans 

 Lyen deyò 

Kategori:Moun
Kategori:Fanm
Kategori:Ekriven
Kategori:Ekriven ayisyen
Kategori:literati
Kategori:jounalis
Kategori:pwofesè
Kategori:ayisyen
kategori:literati kreyòl ayisyen
kategori:jounalis ayisyen
kategori:pwofesè ayisyen
kategori:edikasyon
Kategori:Nesans nan lane 1977